title: Lockheed Martin F-35 Lightning II
text: Lockheed Martin F-35 Lightning II ye un avión de caza de cinquena cheneración desembolicau por Lockheed Martin. O suyo primer vuelo estió en 2006. Tien un motor Pratt & Whitney F135-PW-100  y una velocidat maxima de Mach 1.6 . Se'n han construyíu 595 unidatz.
  
  Lockheed Martin ye o prencipal contratista d'o F-35, con os socios prencipals Northrop Grumman y BAE Systems. L'avión tien tres variants prencipals: o F-35A de desapegue y aterrizache convencional (CTOL), o F-35B de desapegue curto y aterrizache vertical (STOVL) y o F-35C basau en portaavions (CV/CATOBAR). L'avión desciende d'o Lockheed Martin X-35, que en 2001 venció a o Boeing X-32 pa ganar o programa Joint Strike Fighter (JSF). O suyo desembolique ye financiau prencipalment por os Estaus Unius, con fondos adicionals d'os países socios d'o programa d'a OTAN y  aliatos cercanos d'os Estaus Unius, incluius o Reino Uniu, Italia, Australia, Canadá, Noruega, Dinamarca, os Países Baixos y anteriorment Turquía. Quantos atros países han pediu, u son considerando realizar pedius, l'avión. O programa ha atraito muito escrutinio y criticas por a suya grandaria sin precedents, complexidat, costes desorbitaus y entregas muit retardadas. A estratechia d'adquisición de producción simultania de l'aeronau mientres encara yera en desembolique y prebas condució a costosos cambeos de disenyo y modernizacions.
  
  O F- 35B dentró en servicio con o Cuerpo de Marines d'os EE. UU. en chulio de 2015, seguiu por o F- 35A d'a Fuerza Aeria d'os EE.UU. en agosto de 2016 y o F-35C d'a Marina d'os  EE. UU. en febrero de 2019. O F-35 estió utilizau por primera vegada en combate en 2018 por a Fuerza Aeria d'Israel.  Estaus Unius planeya mercar 2.456 F-35 dica 2044, o que representará a mayor parti d'o poder aerio tactico tripulau d'a Fuerza Aeria, l'Armada y l'Infantería de Marina d'os Estaus Unius entre quantos decenios. Se preveye que l'aeronau opere dica 2070.
  
  Referencias 
  
  Avions de caza
  F-35 Lightning II